stanford-oval/wikipedia huggingface dataset:
Jake Kaminski
Aiheesta muualla

http://jakekaminski.com/
Jai Taurima

| Mitalit> Maa:   Australia.Miesten yleisurheilu. Olympialaiset  | Mitalit> Maa:   Australia.Miesten yleisurheilu. Olympialaiset  | Mitalit> Maa:   Australia.Miesten yleisurheilu. Olympialaiset  | Maa:   Australia> Miesten yleisurheilu. |
| --- | --- | --- | --- |
|  Hopeaa | Sydney 2000 | pituushyppy |  |
Jai Taurima (s. 26. kesäkuuta 1972 Southport, Queensland) on entinen australialainen pituushyppääjä. Hän voitti hopeaa vuoden 2000 kesäolympialaisissa Sydneyssä ennätystuloksellaan 8,49 m. Hän voitti myös hopeamitalin vuoden 1998 Kansainyhteisön kisoissa.
Uransa lopettamisen jälkeen Taurima on työskennellyt poliisina. Hän on naimisissa Kerrie Tauriman kanssa.
Aiheesta muualla

Jai Taurima Kansainvälinen yleisurheiluliitto. (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Jai Taurima
Käännös suomeksi
ITV

ITV (Independent Television) on brittiläinen mainosrahoitteinen televisioverkko, jonka Independent Television Authority (ITA) perusti tuomaan kilpailua BBC:lle vuonna 1955. Yhtiön pääkanava, ITV, on Britannian vanhin ja myös suosituin kaupallinen televisiokanava. Virallisissa toimilupa-asiakirjoissa kanavan nimi on Channel 3, mutta tämä johtuu siitä että paikalliset ITV-toimijat lähettävät yleensä kanavapaikalla 3. 1990-luvun puolivälissä Yorkshiren, Humberin, Cumbrian ja koillis-Englannin ITV-kanava tunnettiin jonkin aikaa nimellä Channel 3 North East, sillä Yorkshire Television halusi yhdentää pohjoisen Englannin ITV-brändit ostaessaan koillis-Englannin ITV-toimija Tyne Tees Televisionin.
ITV on useiden televisiokanavien verkko, joka muodostuu ITV1-kanavasta, joka on viidentoista itsenäisen alueellisen toimijan muodostama palvelu, sekä kolmesta valtakunnallisesta digitaalisesta kanavasta, joita johdetaan Lontoosta käsin. Viime vuosikymmenten aikana alueellisten toimijoiden omistussuhteet ovat muuttuneet niin, että itsenäisiä yhtiöitä on jäljellä enää kolme. ITV plc omistaa Englannin, Walesin, eteläisen Skotlannin ja Kanaalisaarten toimijat, STV plc omistaa keskisen ja pohjoisen Skotlannin toimijat ja UTV plc omistaa Pohjois-Irlannin toimiluvan. Vielä vuoteen 2011 saakka Kanaalisaarten toimiluvan omisti Yattendon Median tytäryhtiö CTV plc (Channel Television).
ITV-verkkoa ei tule sekoittaa pörssiyhtiö ITV plc:hen, joka itsessään on ITV-verkon osaomistaja ja joka syntyi kahden toimiluvanhaltijan, Granadan ja Carltonin, fuusioiduttua vuonna 2003. Nämä yhtiöt olivat toimiluvanhaltijoita Luoteis-Englannissa (Granadan pääkonttori sijaitsi Manchesterissa) ja Kaakkois-Englannissa (Carlton piti majaa Lontoossa), mutta ne olivat jo ehtineet ostaa Englannin, Walesin, eteläisen Skotlannin sekä Kanaalisaarten kaikki muut toimijat ja aloittaa keskinäisen kilpailun maksutelevisioalalla. ITV plc:n hallinnoimilla alueilla käytetään yksinomaan ITV1-brändiä, lukuun ottamatta Kanaalisaaria, missä kanavan nimi on vieläkin Channel Television, ja Walesia, missä paikallisen kanavan nimi on ITV1 Wales. Skotlannissa ja Pohjois-Irlannissa STV ja UTV käyttävät taas omia brändejään.
Historia > 1963–1968

Elokuussa 1963 ITA:n johtaja, lordi Charles Hill, määräsi kaikki ITV-toimijat ja niiden tuottamat palvelut arvioitavaksi Sir Harry Pilkingtonin tekemän raportin seurauksena. Kyseinen raportti kritisoi verkon toimintaa rajusti ja mahdollisti periaatteessa BBC Twon käynnistämisen. Hillin määräämä arviointikomitea kävi läpi kaikkien yhtiöiden taloudelliset tilanteet ja joko antoi niiden jatkaa toimintaansa, tai laittoi toimiluvan pakkohuutokaupan alaiseksi. Arviointiprosessi toistettiin useita kertoja ITV:n ensimmäisten vuosien aikana ja säännöllinen arviointi myös painosti toimijoita panostamaan ohjelmatarjonnan laatuun. Toisen ITV-kanavan mahdollinen aloitus otettiin myös huomioon uusien toimilupien asiakirjoissa, sillä konservatiivipuolue lupasi rahoittaa uuden kanavan aloituksen voittaessaan vuoden 1964 vaalit.
Yksikään yhtiö ei menettänyt toimilupiaan vuoden 1963 arvioinnissa ja kaikkia lupia jatkettiin vuoteen 1967 saakka, mutta suuria maantieteellisiä alueita hallinneet toimijat saivat kirjallisia huomautuksia paikallisen sisällön suurpiirteisyyden johdosta. Verkon ainoa muutos oli yhtenäisen Walesin ja länsi-Englannin toimilupa-alueen muodostaminen, joka johtui WWN Teledu Cymrun, Länsi- ja Pohjois-Walesin toimijan konkurssista. Tähän päivään mennessä se on ainoa ITV-toimija joka on hakeutunut konkurssiin. Uuden alueen otti vastuulleen Television Wales and West, jolla oli jo aiemmin hallussaan Etelä-Walesin ja Länsi-Englannin toimilupa.
Kokonaiskuvaa katsottaessa toimiluvanhaltijat käänsivät liikevaihtonsa voitolliseksi jo ensimmäisten toimintavuosiensa aikana; tämän johdosta Scottish Televisionin silloinen kanadalaissyntyinen johtaja, paroni Roy Thomson OBE, kutsuikin ITV-toimilupaa ”rahanpainamisluvaksi”.
Historia > 1974–1982

Vuoden 1972 äänensiirtolain (Sound Broadcasting Act) perusteella ITA lakkasi olemasta ja sen tilalle perustettiin Independent Broadcasting Authority (IBA). Vastaperustetun viranomaisen vastuulla oli ITV:n ohella paikallisradioketju Independent Local Radion hallitseminen. Seuraava toimilupakierros olisi järjestetty vuonna 1974, mutta kalliiksi koituneen värisiirtymän takia uusien yhtiöiden olisi ollut lähes mahdotonta kilpailla toimiluvasta. Kierroksen peruuttaminen auttoi toimijoita säästämään huomattavasti rahaa, joilla katettiin pitkälti värisiirtymästä koituneet tappiot. Muutoksia kuitenkin tapahtui aluejaon saralla: maailman korkein televisiolähetin, koko Lincolnshirea palvellut Belmontin lähetin siirtyi Anglian peittoalueelta Yorkshireen ja County Durhamia sekä pohjoisinta Yorkshirea palvellut Bilsdalen lähetin Helmsleyssa siirtyi Yorkshirelta Tyne Teesin alueelle.
ITV:n teksti-tv-palvelun Oraclen julkiset lähetykset alkoivat vuosien testaamisen jälkeen vuonna 1978 – muutama vuosi BBC:n Ceefaxin jäljessä. Oracle tarjosi aluksi uutisia sekä ohjelmatietoja käyttäen hyväkseen televisiolähetyksen datavirran ylijäämäbittejä, mutta muutaman vuoden aggressiivisen kampanjoinnin jälkeen tarjonta laajeni urheiluun ja jopa vapaisiin työpaikkoihin. 1980-luvun alulle tultaessa teksti-tv oli jo vakio-ominaisuus uusissa televisiomalleissa.
Historia > Vuoden 1979 suuri televisiolakko

Yksi suurimmista tapauksista tuon aikakauden televisiohistoriassa oli kymmenen viikkoa kestänyt työtaistelu vuonna 1979, joka lamautti koko verkon ja jätti ITV:n taajuudet tyhjiksi 2,5 kuukauden ajaksi. Ongelmat alkoivat Lontoossa, missä Thamesin teknikot kieltäytyivät ”liian alhaisesta” palkankorotuksesta. Johtoporras yritti saada hätälähetyksen pystyyn vuoden 1968 lakon tapaan, mutta tässä vaiheessa kaikki työntekijät – myös ammattiliittoihin kuulumattomat – menivät lakkoon. Kun Thamesin johto yritti uhkailun avulla saada työntekijöitä palaamaan töihin, televisioalan ACTT-ammattiliiton johto käski kaikkien muiden ITV-yhtiöiden työntekijät mukaan lakkoon osoittaakseen tukea Thamesin lakkoilijoille. Ainoa toimija joka jatkoi lähetyksiä oli Channel Television Kanaalisaarilla, sillä ammattiliitot tiedostivat että pienen yhtiön työntekijöiden lakkoilu voisi tuhota koko yhtiön.
Ensimmäisen kerran ruudut jäivät tyhjiksi elokuun 10. päivän aamuna. Lakko päättyi ITV:n johdon taipumiseen ja sen lopullinen hinta oli noin 100 miljoonaa puntaa. Ohjelmat jatkuivat jälleen 24. lokakuuta ja lakon päättyessä ITV:lle osoittautui vaikeaksi houkutella katsojat pois BBC:n kanavilta, sillä lakon aikana ei myöskään ollut mahdollista tuottaa uutta ohjelmistoa. Lähetysten jatkumista seuranneiden kahden viikon aikana toimijoilla oli kiire saada kasaan tuoretta ohjelmistoa ja näiden ohjelmien ilmestyttyä ruutuun katsojat alkoivat pikkuhiljaa kääntää takaisin kanavalle. Vuoden 1979 lakko oli viimeinen suuri televisioalan lakko ennen ammattiliittojen sananvallan heikkenemistä, vaikkakin pieniä kiistoja on tämänkin jälkeen syntynyt. Kyseinen lakko on tänäkin päivänä Britannian tv-historian pisin.
Historia > 1990 eteenpäin

Vuoden 1990 lähetystoimintalaki (Broadcasting Act) höllensi ITV:n valvontaa ja IBA:n tilalle perustettiin ITC, joka ei valvonut toimijoita niin kovaotteisesti kuin edeltäjänsä. Tämä mahdollisti toimijoiden ostamisen yhtiöille, joilla oli jo olemassa oleva ITV-toimilupa ja muutti toimilupien pakkohuutokaupan sääntöjä niin, että eniten tarjonnut sai luvan itselleen. Tätä kritisoitiin rankalla kädellä, sillä ohjelmien laadusta ei ollut enää mitään takeita ja ohjelmien taso vaihteli entistä rajummin toimijoiden välillä. Lisäksi toimijoiden maksamien lupamaksujen suuruuteen vaikuttivat nyt alueiden koon lisäksi kilpailun määrä: esimerkiksi Midlandsin alueella toiminut Central maksoi luvastaan vain 2 000 puntaa vuodessa kilpailun puutteen takia, kun Yorkshire Television maksoi siitä noin samankokoisella alueellaan 37,7 miljoonaa puntaa koska kilpailu toimiluvasta oli siellä kovaa.
Vuoden 1993 muutosten seurauksena ITV-yhtiöt alkoivat ostamaan toisiaan säästääkseen rahaa. Kymmenen vuoden päästä vuonna 2003 viidestätoista toimijasta oli jäljellä enää viisi, joista suurimmat – Granada ja Carlton – omistivat Englannin, Walesin ja Skotlannin vastaisen rajan kaikki toimiluvat. Samana vuonna ne yhdistyivät muodostaakseen ITV plc’n ja tämän jälkeen ainoa muutos on ollut Channel Televisionin sulauttaminen osaksi ITV:tä vuonna 2011.
ITV-kanavien tunnetuimpia ohjelmia

Bad Girls
The Benny Hill Show
Britain’s Got Talent
Coronation Street
Doc Martin
Downton Abbey
Emmerdale
Haluatko miljonääriksi?
Hercule Poirot
Kyläsairaala
Mr. Bean
Myrskylinnut
Pop Idol
Rimakauhua ja rakkautta
Sydämen asialla
Teen Titans
Wycliffe
The X Factor
uutisohjelma: ITV News at Ten
Aiheesta muualla

itv.com
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:ITV
ITV:n toimilupatilanne syyskuussa 1962. Ylärivillä toimilupa-alueen nimi, alarivillä toimijan nimi ja lähetysten aloitusvuosi.
Käännös suomeksi
Jaime Rodríguez Salazar

Jaime Rodríguez Salazar (s. 15. kesäkuuta 1939) on meksikolainen, Perussa toimiva roomalaiskatolinen piispa. Hän liittyi Comboni-lähetyssaarnaajiin 9. syyskuuta 1965 ja sai pappisvihkimyksensä 3. heinäkuuta 1966. Hänet nimitettiin Huánucon hiippakunnan johtoon 16. joulukuuta 2004, ja piispaksi vihkiminen seurasi 3. huhtikuuta 2005. Pääkonsekraattorina toimi José Paulino Ríos Reynoso, jota avustivat Rino Passigato ja Pedro Ricardo Barreto Jimeno.
Jaime Rafael Fuentes Martín

Jaime Rafael Fuentes Martín (s. 2. maaliskuuta 1945 Montevideo) on uruguaylainen roomalaiskatolinen piispa. Hän kuuluu Opus Dei -järjestöön. Hän sai pappisvihkimyksensä 5. elokuuta 1973, ja hänet nimitettiin Minasin hiippakunnan johtoon 16. lokakuuta 2010. Piispaksi vihkiminen seurasi 28. marraskuuta. Pääkonsekraattorina toimi Rodolfo Pedro Wirz Kraemer, jota avustivat Roberto Reinaldo Cáceres González ja Pablo Jaime Galimberti di Vietri.
Jake Livermore

Jake Livermore vuonna 2011.
Jake Cyril Livermore (s. 14. marraskuuta 1989 Lontoo) on englantilainen jalkapalloilija, joka edustaa Englannin mestaruussarjassa pelaavaa Watfordia. Hän on pelipaikaltaan keskikenttäpelaaja.
Livermore teki debyyttinsä Tottenham Hotspurin edustusjoukkueessa kesällä 2007 harjoitusottelussa Stevenagea vastaan. Hän oli Tottenhamista lainalla alemmissa sarjoissa kuudessa eri seurassa ja pelasi Tottenhamin joukkueessa 36 valioliigaottelua.
Livermore siirtyi kesällä 2014 Valioliigassa pelaavaan Hull Cityyn oltuaan siellä jo edellisen kauden lainassa. Hän pelasi kahden kauden aikana Hullissa 71 valioliigaottelua ja teki niissä neljä maalia. Hull pelasi välillä yhden kauden mestaruussarjassa mutta palasi kaudeksi 2016–2017 Valioliigaan, jossa Livermore pelasi tällä kertaa 21 ottelua ja teki niissä yhden maalin.
Livermore siirtyi tammikuussa 2017 Valioliigassa pelaavaa West Bromwich Albioniin. Hän pelasi seurassa 6,5 vuoden aikana Valioliigassa 68 ottelua, joissa hän teki kaksi maalia, ja mestaruussarjassa 138 ottelua, joissa hän teki kuusi maalia. Kesällä 2023 Livermore siirtyi Watfordiin.
Maajoukkueura

Livermore on pelannut Englannin A-maajoukkueessa seitsemän maaottelua. Hän tuli vaihdosta kentälle ystävyysottelussa Italiaa vastaan elokuussa 2012. Hän palasi maajoukkueeseen vasta vuonna 2017, jolloin hän pelasi kolme MM-karsintaottelua ja kolme ystävyysottelua. Hän oli avauskokoonpanossa viisi kertaa.
Käännös suomeksi
Italia talviolympialaisissa 2002

Italia osallistui Salt Lake Cityn talviolympialaisiin 2002 112 hengen joukkueella, josta 65 oli miehiä ja 47 naisia. Maa saavutti neljä kultaa ja hopeaa sekä viisi pronssia. Mitalitilastossa Italia sijoittui seitsemänneksi. Avajaisissa lippua kantoi naisten syöksylaskun hopeamitalisti Isolde Kostner.
Mitalistit > Kultaa

Alppihiihto
Naisten supersuurpujottelu: Daniela Ceccarelli
Maastohiihto
Naisten 15 km yhteislähtö (v): Stefania Belmondo
Naisten 30 km (p): Gabriella Paruzzi
Ohjaskelkkailu
Miesten yksikkö: Armin Zöggeler
Mitalistit > Hopeaa

Alppihiihto
Naisten syöksylasku: Isolde Kostner
Maastohiihto
Naisten 30 km (p): Stefania Belmondo
Miesten 4x10 km viesti: Giorgio Di Centa, Fabio Maj, Pietro Piller Cottrer ja Cristian Zorzi
Kaukalopikaluistelu
Miesten 5 000 m viesti: Michele Antonioli, Maurizio Carnino, Fabio Carta, Nicola Franceschina ja Nicola Rodigari
Mitalistit > Pronssia

Alppihiihto
Naisten supersuurpujottelu: Karen Putzer
Maastohiihto
Naisten 10 km (p): Stefania Belmondo
Miesten 1,5 km sprintti (v): Cristian Zorzi
Taitoluistelu
Jäätanssi: Barbara Fusar Poli ja Maurizio Margaglio
Lumilautailu
Naisten parisuurpujottelu: Lidia Trettel
Valtiot talviolympialaisissa 2002
| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
| Afrikka |  Etelä-Afrikka |  Kamerun |  Kenia |  |  |  |
| Aasia |  Hongkong |  Intia |  Iran |  Japani |  Kazakstan |  Kiina |
| Aasia |  Kiinan Taipei |  Etelä-Korea |  Kirgisia |  Libanon |  Mongolia |  Nepal |
| Aasia |  Tadžikistan |  Thaimaa |  Uzbekistan |  |  |  |
| Eurooppa |  Alankomaat |  Andorra |  Armenia |  Azerbaidžan |  Belgia |  Bosnia ja Hertsegovina |
| Eurooppa |  Bulgaria |  Espanja |  Georgia |  Irlanti |  Islanti |  Iso-Britannia |
| Eurooppa |  Israel |  Italia |  Itävalta |  Jugoslavia |  Kreikka |  Kroatia |
| Eurooppa |  Kypros |  Latvia |  Liechtenstein |  Liettua |  Pohjois-Makedonia |  Moldova |
| Eurooppa |  Monaco |  Norja |  Puola |  Ranska |  Romania |  Ruotsi |
| Eurooppa |  Saksa |  San Marino |  Slovakia |  Slovenia |  Suomi |  Sveitsi |
| Eurooppa |  Tanska |  Tšekki |  Turkki |  Ukraina |  Unkari |  Valko-Venäjä |
| Eurooppa |  Venäjä |  Viro |  |  |  |  |
| Amerikka |  Argentiina |  Bermuda |  Brasilia |  Chile |  Costa Rica |  Jamaika |
| Amerikka |  Kanada |  Meksiko |  Puerto Rico |  Trinidad ja Tobago |  Venezuela |  Yhdysvallat |
| Amerikka |  Yhdysvaltain Neitsytsaaret |  Yhdysvaltain Neitsytsaaret |  |  |  |  |
| Oseania |  Australia |  Fidži |  Uusi-Seelanti |  |  |  |
Jenni Pitkänen

Jenni Pitkänen (22. tammikuuta 1982 Liperi) on suomalainen naisjääkiekkoilija, joka edusti Oulun Kärppiä. Pitkänen oli pelipaikaltaan hyökkääjä. Urallaan Pitkänen on edustanut kasvattajaseuraansa Liperin Kiekkoa. Muita seuroja ovat Kiekko-Karhut ja JoKP (seurat tunnetaan nykyään nimellä Jokipojat) sekä Kalevan Pallo.
Pitkänen oli kaudella 2006–2007 SM-sarjan pudotuspelien toiseksi tehokkain pelaaja. Pitkänen valittiin kauden 2007–2008 Kärppien vuoden naispelaajaksi.
Jalasjärven kotiseutumuseo

| Jalasjärven museo |
| --- | --- |
Tyyppi:  Kotiseutumuseo, paikallismuseo 
Osoite:  Museonmäentie 2 61600 Jalasjärvi  
Sijainti:  Kurikka 
Perustettu:  1954  
Kotisivut:  jalasjarvenmuseo.fi 
Koordinaatit:  62°30′07″N, 22°44′20″E
 fiJalasjärven museo 
  
Jalasjärven kotiseutumuseon maamerkiksi muodostunutta tuulimyllyä vastaava mylly Luopajärvellä.
Jalasjärven kotiseutumuseo on Jalasjärvi-Seura ry:n ylläpitämä museo Kurikan Jalasjärvellä, valtatien 3 varrella. Museo on avattu vuonna 1954. Museoalueella sijaitsee 29 rakennusta sekä haja-asutusalueella Ilkan perikunnan tila ja muutamia rakennuksia. Jalasjärvi-Seuran hallinnassa olevia muistomerkkejä on sekä museoalueella että eri puolilla Jalasjärveä.
Jenni Moskari

Jenni Moskari (s. 27. helmikuuta 1994) on suomalainen kestävyysjuoksija. Hän edustaa vantaalaista Kenttäurheilijat-58:aa.
Moskari saavutti ensimmäisissä Kalevan kisoissaan Lappeenrannassa 2019 pronssia 5 000 metrin juoksussa ja sijoittui viidenneksi 10 000 metrillä. Aiemmin samana vuonna hän sijoittui puolimaratonin SM-kilpailussa neljänneksi.
Moskari aloitti kilpailemisen kestävyysjuoksussa vasta 24-vuotiaana vuonna 2018. Hänen ennätyksensä 5 000 metrillä on 16.51,08, 10 000 metrillä 35.03,13 ja puolimaratonilla 1.20.25.
Ihmisoikeudet Algeriassa

Ihmisoikeudet Algeriassa ovat kansainvälisten sopimusten ja kansallisen lainsäädännön määrittelemät jokaiselle ihmiskunnan jäsenelle yhtäläisesti kuuluvat vapaudet ja oikeudet. jotka pohjautuvat käsitykseen ihmisarvon yleismaailmallisesta yhtäläisyydestä ja loukkaamattomuudesta. Ihmisoikeudet voidaan jakaa vapausoikeuksiin, poliittisiin, taloudellisiin, sosiaalisiin ja sivistyksellisiin oikeuksiin sekä oikeuteen tasapuoliseen kohteluun oikeudenkäynnissä.
Yhdistyneiden kansakuntien (YK) mukaan ihmisoikeuksiin sisältyy muun muassa sananvapaus, liikkumisoikeus, uskonnonvapaus ja poliittinen vapaus. YK:n mukaan Algerian inhimillisen kehityksen indeksi oli keskitasoa vuonna 2004. Arviossa Algeria oli sijalla 102 arvioidusta 177:stä maasta. Amnesty Internationalin arvion mukaan Algerian turvallisuusjoukot ja poliisi ovat tappanut aseellisissa jupakoissa 200 000 ihmistä vuosina 1990-2008.
Algeriassa kuoli vuonna 2008 pommi-iskuissa 60-90 siviiliä. Kahakoissa kuoli tusinoittain aseistautuneita henkilöitä. Ihmisiä on saatettu tappaa ilman oikeudenkäyntejä. YK kehotti toukokuussa 2009 Algeriaa tutkimaan entiset ja tulevat kidutusepäilyt, katoamiset ja raiskausepäilyt. Algeria ei kuitenkaan ryhtynyt selvityksiin. Amnesty Internationalin mukaan hallitukset käyttävät heikkoja terroristinvastaisia lakeja poliittista oppositiota vastaan joissain maissa, kuten Algeriassa.
Vapausoikeudet

Tärkein vapaus on oikeus elämään. Kuolemanrangaistus on edelleen voimassa. Algeriassa oli satoja terroristeiksi väitettyjä kuolemaan tuomittuja vuonna 2008, mutta käytännössä kuolemantuomioita ei ole toimeenpantu ainakaan vuonna 2008. Algeria kannatti YK:n kuolemantuomion lakkautustavoitetta joulukuussa 2008.
Vapausoikeudet > Pakolaiset

Algeriasta lähti pakolaisia Eurooppaan meritse vuonna 2008. Satoja ihmisiä otettiin kiinni merellä.
Poliittiset oikeudet

Poliittisia oikeuksia ovat muun muassa äänioikeus, sananvapaus, kokoontumisvapaus sekä yhdistysvapaus.
Poliittiset oikeudet > Vaalit

Lokakuussa 2008 säädettiin laki, joka voisi sallia kolmannen presidenttikauden Abdelaziz Bouteflika huhtikuusta 2009.
Poliittiset oikeudet > Sananvapaus

Vuonna 2024 Toimittajat ilman rajoja -järjestö arvioi lehdistönvapauden olevan maassa 139. tilalla arvioidun 180 maan joukossa. Jo maininta korruptiosta tai mielenosoitusten murskaamisesta voi johtaa uhkauksiin tai poliisikuulusteluihin.
Amnesty Internationalin mukaan (2009) Algeriaissa toimittajia ja ihmisoikeuksien puolustajia ahdisteltiin. Osa sai syytteitä kritisoidessaan viranomaisia tai järjestöjä.
Poliittiset oikeudet > Uskonnonvapaus

Perustuslaki takaa uskonnonvapauden. Vuonna 2008 kristittyjä kirkkoja suljettiin.
Oikeus tasapuoliseen kohteluun oikeudenkäynnissä

Seitsemän algerialaista vapautettiin Guantanamo Baystä vuonna 2008 ja palautettiin kotimaahansa jonka jälkeen heitä syytettiin kuulumisesta terroristijärjestöön ulkomailla. Oikeudenkäynnit Algeriassa eivät olleet reiluja ja niissä hyväksyttiin muun muassa kiduttamalla tai pakottamalla saatuja tunnustuksia.
Aiheesta muualla

Human Rights Watch
Amnesty International Amnesty International
Jenni Puputti

Jenni Maria Puputti (s. 28. kesäkuuta 1986) on suomalainen uransa  päättänyt painonnostaja, joka nykyään toimii valmentajana. Hän edusti urheilu-urallaan Tampereen Pyrintöä.
Puputti sijoittui painonnoston Euroopan-mestaruuskilpailuissa kuudenneksi vuonna 2018 sarjassa 58 kiloa. Kyseiset kisat olivat Puputin kuudennet EM-kilpailut. Sen lisäksi hän voitti painonnostourallaan seitsemän suomenmestaruutta (2007, 2012, 2013, 2014, 2015, 2016 ja 2018) samassa sarjassa.
Nykyään Puputti toimii Varalan urheiluopistolla fysiikkavalmentajana ja vastaa muun muassa Elina Gustafssonin ja Mira Potkosen voimavalmennuksesta. Tämän lisäksi hän toimii Tapparan ja Tampereen Pyrinnön koripallojoukkueen voima- ja fysiikkavalmentajana. Painonnostossa hän toimii muutaman urheilijan henkilökohtaisena valmentajana ja maajoukkuenaisten mentorina.
Puputti harrasti nuorempana myös keihäänheittoa edustaen Nokian Urheilijoita. Hän sai useita SM-mitaleja ikäkausisarjoissa. Kalevan kisoissa hän sijoittui parhaimmillaan 12:nneksi vuosina 2005 ja 2008. Lisäksi hän edusti Suomea 22-vuotiaiden maaotteluissa vuosina 2006 ja 2008.
Hillsong Church

| Hillsong Church |
| --- | --- |

 Hillsong Convention Centre, Baulkham Hills.
Suuntautuminen:  kristinusko
Kirkkokunta:  itsenäinen
Perustettu:  1983
Johtavat pastorit:  Phil Dooley Lucinda Dooley
Pääkirkko:   Sydney, Australia
Jäseniä:  Viikoittain n. 100,000
Aiheesta muualla
Sivusto
Infobox OKNimi-testi OK: 
Hillsong Church on maailmanlaajuinen kristillinen megakirkko, jonka päätoimipaikka on Australian Sydneyssä. Hillsongin johtavat pastorit ovat Phil Dooley ja Lucinda Dooley.
Hillsong-kirkko sai alkunsa, kun Brian ja Bobbie Houston perustivat Hills Christian Life -keskuksen Baulkham Hillsin kaupunkiin Uuteen Etelä-Walesiin vuonna 1983. Vuonna 1999 kirkko vaihtoi nimensä Hillsong-kirkoksi. Nykyisin kirkko toimii maailmanlaajuisesti useissa merkittävissä kaupungeissa.
Hillsong tunnetaan maailmanlaajuisesti erityisesti ylistysmusiikistaan. Hillsong Music on julkaissut yli 40 albumia vuodesta 1992 alkaen. Albumeja on myyty miljoonia ja lauluja on käännetty yli 60 kielelle. Suomessakin useat tunnetut ylistyslaulut ovat käännöksiä Hillsong-lauluista. Hillsongin lauluja ovat tehneet ryhmät nimeltä Hillsong Worship, Hillsong United ja Hillsong Young & Free. Hillsong on alun perin ollut Australian Christian Churches -järjestön jäsen, joka edustaa helluntaiherätystä Australiassa.
Kirkon tapahtumiin osallistuu arviolta viikoittain noin 100 000 henkilöä maailmanlaajuisesti kirkon noin 80 toimipaikassa. Näitä arviolta noin 40 000 osallistuu tapahtumiin Australiassa.
Oppi ja toiminta

Hillsongilla on helluntailainen oppi, joka ei juurikaan eroa muusta helluntaiherätyksestä. Hillsongille tunnusomaisia ominaisuuksia ovat jumalanpalvelusten muoto, jotka keskittyvät vahvasti ylistysmusiikkiin, selvästi kohderyhmään suunnattu toiminta sekä ilmaisu, jolla yritetään tietoisesti tavoittaa nuorisokulttuuria. Hillsong voidaan nähdä myös megakirkkona, jolla on selkeä kohderyhmä, karismaattinen johtaja, ammattimainen ja laaja lavashow sekä musiikki. Moniin Hillsong-kirkkoihin kuuluu tuhansia jäseniä, joten niitä voidaan pitää megakirkkoina myös jäsenmäärän puolesta. Hillsongin toimintaan kuuluu myös megakirkoille tyypillinen lähetys- ja kasvuajattelu.